## 1. pielikums

Līgumam par Akadēmiskās

informācijas centram

deleģēto valsts pārvaldes uzdevumu

finansēšanu un veikšanu

no 2025. gada 1. janvāra līdz

2027. gada 31. decembrim

**Akadēmiskās informācijas centram noteiktie uzdevumi**

| ***Nr.***  ***p.k.*** | ***Uzdevuma nosaukums*** | ***Rādītājs*** |
| --- | --- | --- |
| **Izglītības un kvalifikācijas dokumentu atzīšana** | | |
| 1. | Veikt ārvalstu izglītības dokumentu ekspertīzi un novērtēšanu, t.sk.:   * iesniedzot Izglītības un zinātnes ministrijā (turpmāk – Ministrija) informāciju par novērotajām tendencēm un problēmu gadījumiem; * uzkrājot informāciju par ārvalstu izglītības sistēmām; * sniedzot citu informāciju pēc pieprasījuma; * ievadot datus Ārvalstīs izsniegto izglītības dokumentu reģistrā. | Informāciju par visiem ārvalstu izglītības dokumentu atzīšanas rezultātiem (dokumentu ekspertīzi un novērtēšanu) Latvijā Akadēmiskās informācijas centrs (turpmāk – AIC) ir ievadījis Valsts izglītības informācijas sistēmā. |
| 2. | Īstenot Eiropas Padomes un Apvienoto Nāciju Izglītības, zinātnes un kultūras organizācijas (turpmāk – UNESCO) Diplomatzīšanas un informācijas centru tīkla (turpmāk – ENIC) darbību Latvijā:   * nodrošinot informācijas apmaiņu ar citu valstu ENIC centriem par diplomatzīšanas jautājumiem; * pēc pieprasījuma sniedzot informāciju citu valstu ENIC centriem par Latvijas izglītības sistēmu, augstākās izglītības iestādēm un diplomiem; * sniedzot konsultācijas vai informāciju par kvalifikāciju atzīšanu un novērtēšanu atbilstoši nacionālajiem normatīvajiem aktiem; * piedaloties informācijas, publikāciju un citu materiālu sagatavošanā par Latvijas izglītības sistēmu, kā arī aptaujās, salīdzinošos pētījumos Eiropas Komisijas, Eiropas Padomes, UNESCO vai citu starptautisko organizāciju projektos. | Pēc pieprasījuma sniegtas atbildes uz e-pastiem un vēstulēm, ievietota informācija mājaslapā www.enic-naric.net, sniegtas atbildes uz AIC kompetencē esošajiem ENIC ievietotiem jautājumiem. |
| 3. | Īstenot Eiropas Savienības (turpmāk – ES) Nacionālo akadēmiskās atzīšanas centru tīkla (turpmāk – NARIC) darbību Latvijā:   * nodrošinot informācijas apmaiņu ar citu valstu NARIC centriem par diplomatzīšanas jautājumiem; * pēc pieprasījuma sniedzot informāciju citu valstu NARIC centriem par Latvijas izglītības sistēmu, augstākās izglītības iestādēm un diplomiem. | Pēc pieprasījuma sniegtas atbildes uz e-pastiem un vēstulēm, ievietota informācija mājaslapā www.enic-naric.net, sniegtas atbildes uz AIC kompetencē esošajiem NARIC ievietotiem jautājumiem. |
| 4. | Sniegt informāciju iedzīvotājiem, izglītības iestādēm un citiem interesentiem par Latvijas un citu valstu izglītības sistēmām un akadēmisko atzīšanu Latvijā. Organizēt semināru augstākās izglītības iestādēm par diplomatzīšanas jautājumiem | Pēc pieprasījuma sniegtas atbildes uz e-pastiem, telefona zvaniem, vēstulēm, kā arī sniegtas konsultācijas augstākās izglītības iestāžu pārstāvjiem.  Rīkots 1 informatīvs seminārs gadā Latvijas augstākās izglītības iestādēm (30 dalībnieki). |
| 5. | Nodrošināt AIC tīmekļvietnes par akadēmisko un profesionālo atzīšanu atjaunošanu un papildināšanu. | Ne retāk kā reizi mēnesī pārskatīta un, ja nepieciešams, aktualizēta informācija tīmekļvietnē www.aic.lv. |
| 6. | Nodrošināt informācijas institūcijas funkciju veikšanu attiecībā uz reglamentētajām profesijām saskaņā ar likuma “Par reglamentētajām profesijām un profesionālās kvalifikācijas atzīšanu” 56. panta trešo, piekto un sesto daļu, 57. panta otro prim daļu, Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) 57.b pantu. | Pēc informācijas pieprasījuma saņemšanas informācijas pieprasītāja norādītajā termiņā vai nepārsniedzot Iesniegumu likumā noteikto termiņu, sniegtas atbildes Latvijas un ārvalstu iedzīvotājiem uz informācijas pieprasījumiem un nodrošinātas konsultācijas, kā arī sniegtas atbildes uz profesionālo organizāciju informācijas pieprasījumiem, tostarp atbildes uz informācijas pieprasījumiem Iekšējā tirgus informācijas sistēmā (turpmāk – IMI sistēma). |
| 7. | Uzturēt iesniegto un izskatīto iesniegumu (iesniegumi profesionālās kvalifikācijas atzīšanai reglamentētajās profesijās) reģistru. | Uzturēts 1 reģistrs, kurā ietverta informācija par iesniegtajiem un izskatītajiem iesniegumiem, kā arī izsniegtajām izziņām par profesionālās kvalifikācijas atzīšanas pretendentu izglītības un profesionālās kvalifikācijas atbilstību Latvijā izvirzītajām prasībām. |
| 8. | Ievietot IMI sistēmā informāciju par personām ar profesionālo kvalifikāciju, kurām Latvijas Republikā ir ierobežotas vai liegtas tiesības veikt profesionālo darbību reglamentētajā profesijā (brīdinājumus) un pārsūtīt informāciju par personām ar profesionālo kvalifikāciju, kurām citā dalībvalstī ierobežotas vai liegtas tiesības veikt profesionālo darbību reglamentētā profesijā (brīdinājumus). | No citām valstīm saņemta un apstrādāta informācija (aptuveni 10 000 brīdinājumi gadā) un par Latviju izsūtīta informācija (aptuveni 1-2  brīdinājumi gadā) par personām ar profesionālo kvalifikāciju, kam ierobežotas vai liegtas tiesības veikt profesionālo darbību reglamentētajā profesijā. |
| 9. | Veikt informācijas institūcijas profesionālās kvalifikācijas atzīšanas jomā sniegto pakalpojumu kvalitātes mērījumu, izvirzot kvalitāti raksturojošos rādītājus un noteikt to vērtību. | Veikts profesionālās kvalifikācijas atzīšanas informācijas institūcijas sniegto pakalpojumu kvalitātes mērījums un iegūto rezultātu analīze iekļauta AIC gada atskaitē. |
| 10. | Uzturēt reglamentēto profesiju datu bāzi. | Uzturēta reglamentēto profesiju datu bāze.  Sniegta prezentācija par aktualitātēm ikgadējā sanāksmē profesionālās kvalifikācijas atzīšanas institūcijām. |
| 11. | Eiropas Profesionālās kartes pieprasījumu apstrāde un paziņojumu ievietošana IMI sistēmā kalnu gida un nekustamā īpašuma aģenta profesijā.  Sniegt informāciju par Eiropas profesionālās kartes izdošanu kalnu gida un nekustamā īpašuma aģenta profesijās, brīdinājumu apmaiņas gadījumiem u.c. jautājumiem. | Veikta Eiropas Profesionālās kartes pieprasījumu apstrāde un paziņojumu ievietošana IMI sistēmā kalnu gida un nekustamā īpašuma aģenta profesijā.  Atbilstoši Ministrijas pieprasījumam sniegta informācija par Eiropas profesionālās kartes izdošanu kalnu gida un nekustamā īpašuma aģenta profesijās, brīdinājumu apmaiņas gadījumiem u.c. jautājumiem. |
| 12. | Veikt Direktīvas 2005/36/EK 57.b pantā noteiktās atbalsta centra funkcijas, tostarp sniegt informāciju par valsts tiesību aktiem, kas reglamentē profesijas un darbības veikšanu šajās profesijās, tiesību aktiem sociālajā jomā un, nepieciešamības gadījumā, ētikas noteikumiem, konsultēt un sniegt atbalstu iedzīvotājiem, sadarbojoties ar citu ES valstu atbalsta centriem, vienotajiem kontaktpunktiem un kompetentajām institūcijām, atbildēt uz citu ES dalībvalstu atbalsta centru informācijas pieprasījumiem. | Nodrošināta informācijas apmaiņa ar citu valstu atbalsta centriem. Sniegtas konsultācijas privātpersonām un darba devējiem, atbildīgajām institūcijām. |
| 13. | Nodrošināt aktuālu informāciju par Latvijas Republikā reglamentētajām profesijām un profesionālās kvalifikācijas atzīšanu vienotajā valsts pārvaldes pakalpojumu portālā www.latvija.lv:  a) visu Latvijā reglamentēto profesiju saraksts, par katru reglamentēto profesiju atbildīgās kompetentās iestādes un atbalsta centra reglamentēto profesiju jomā kontaktinformācija;  b) profesiju saraksts, kurām ir pieejama Eiropas profesionālā karte, minētās kartes darbības kārtība, tostarp visas saistītās maksas, kuras jāmaksā profesionāļiem, un kompetentās iestādes, kas izsniedz minēto karti, kontaktinformācija;  c) institūciju saraksts, kuras izsniedz izziņas profesionālās kvalifikācijas atzīšanai ārvalstīs atbilstoši Ministru kabineta 2023. gada 12. septembra noteikumiem Nr. 520 “Latvijā iegūtās profesionālās kvalifikācijas atzīšanai ārvalstīs nepieciešamo dokumentu izsniegšanas kārtība”;  d) prasības un procedūras īslaicīgu pakalpojumu sniegšanai reglamentētajās profesijās, profesionālās kvalifikācijas atzīšanai, valsts valodas zināšanām attiecībā uz Latvijā reglamentētajām profesijām, tostarp visas saistītās maksas, kuras jāmaksā pretendentiem uz profesionālās kvalifikācijas atzīšanu vai īslaicīgu pakalpojumu sniegšanu, kā arī informācija par dokumentiem, kas pretendentiem ir jāiesniedz kompetentajām iestādēm;  e) informācija par to, kā saskaņā ar nacionālajiem normatīvajiem aktiem apstrīdēt kompetento iestāžu lēmumus, kas pieņemti saskaņā ar Direktīvu 2005/36/EK.  Nodrošināt, ka augstāk minētā informācija tiek lietotājiem sniegta skaidrā un visaptverošā veidā, nodrošinot, ka tā ir viegli pieejama attālināti un elektroniski un ka tā tiek atjaunināta.  Nodrošināt, ka iespējami īsā laikā tiek atbildēts uz visiem informācijas pieprasījumiem, kas adresēti vienotajam kontaktpunktam, kas minēts Eiropas Parlamenta un Padomes 2006. gada 12. decembra Direktīvā 2006/123/EK par pakalpojumiem iekšējā tirgū  (ņemot vērā portālā latvija.lv izveidoto struktūru un tā tehniskās iespējas). | Nodrošināta aktuāla informācija par Latvijas Republikā reglamentētajām profesijām un profesionālās kvalifikācijas atzīšanu vienotajā valsts pārvaldes pakalpojumu portālā www.latvija.lv. |
| 14. | Sagatavot izziņas personām, kuras vēlas strādāt ārzemēs Latvijā nereglamentētajās profesijās un kam ir nepieciešams apliecinājums par darba pieredzi. | Pēc pieprasījuma sagatavotas izziņas (apmēram 2 gadā). |
| **Augstākās izglītības kvalitātes nodrošināšana** | | |
| 15. | Nodrošināt informācijas ievadīšanu, aktualizēšanu un uzturēšanu Valsts izglītības informācijas sistēmā latviešu valodā un AIC izstrādātajā e-platformā licencēšanai un akreditācijai (<https://eplatforma.aika.lv/>) (turpmāk – Platforma) latviešu un angļu valodā par augstākās izglītības iestāžu un studiju virzienu akreditāciju un studiju programmu licencēšanu un sniegt informāciju pēc Ministrijas un tiesībsargājošo institūciju pieprasījuma.  Uzturēt un pilnveidot Platformu, savlaicīgi informējot Ministriju, ja e-platformas darbības nodrošināšanai ir nepieciešamas izmaiņas saskarnē ar Valsts izglītības informācijas sistēmu un Nacionālo zinātniskās darbības informācijas sistēmu. | Uzturēta un pastāvīgi atjaunota informācija Valsts izglītības informācijas sistēmā latviešu valodā un Platformā latviešu un angļu valodā.  Atbilstoši Līguma 5.2. apakšpunktam (Līguma 5.1. apakšpunktā noteiktajos termiņos) Ministrijā iesniegta aktuālā informācija par licencētajām studiju programmām un akreditētajiem studiju virzieniem. |
| 16. | Organizēt augstskolu un koledžu akreditāciju saskaņā ar Ministru kabineta 2018. gada 11. decembra noteikumos Nr. 794 “Augstskolu un koledžu akreditācijas noteikumi” (turpmāk – noteikumi Nr.794) noteiktajiem uzdevumiem.  Organizēt studiju virzienu novērtēšanu un akreditāciju, studiju programmu novērtēšanu saskaņā ar Ministru kabineta 2018. gada 11. decembra noteikumos Nr. 793 “Studiju virzienu atvēršanas un akreditācijas noteikumi” (turpmāk – noteikumi Nr.793) noteiktajiem uzdevumiem.  Organizēt studiju programmu licencēšanu saskaņā ar Ministru kabineta 2018. gada 11. decembra noteikumos Nr. 795 “Studiju programmu licencēšanas noteikumi” noteiktajiem uzdevumiem (turpmāk – noteikumi Nr.795).  Organizēt ekspertu mācības pirms novērtēšanas vizītēm. | Organizēta augstskolu, koledžu un studiju virzienu novērtēšana (uzdevuma izpildes termiņš ir 2027. gada 31. decembris).  Organizēta studiju programmu novērtēšana (uzdevuma izpildes termiņš ir 2027. gada 31. decembris).  Organizēta studiju virzienu izmaiņu novērtēšana (uzdevuma izpildes termiņš ir 2027. gada 31. decembris).  Organizēta studiju programmu licencēšana (uzdevuma izpildes termiņš ir 2027.  gada 31. decembris).  Organizētas ekspertu mācības pirms novērtēšanas vizītēm.  Nepieciešamības gadījumā saistībā ar uzdevuma izpildi pilnveidotas AIC metodikas, vadlīnijas, iekšējie normatīvie akti (uzdevuma izpildes termiņš ir 2027.  gada 31. decembris). |
| 17. | Nodrošināt augstskolu, koledžu un studiju virzienu akreditācijas, studiju programmu licencēšanas ietvaros veikto novērtēšanu un tās rezultātu analīzi, tajā skaitā par licencēšanas un akreditācijas procesā pieņemtajiem nelabvēlīgajiem un daļēji nelabvēlīgajiem lēmumiem, un sniegt rekomendācijas augstākās izglītības ārējās kvalitātes novērtēšanas procesa uzlabošanai (turpmāk – analītiskais ziņojums) saskaņā ar noteikumos Nr. 794, noteikumos Nr. 793 un noteikumos Nr. 795 noteiktajiem uzdevumiem. | Iesniegts analītiskais ziņojums par 2025. gadu līdz 2026. gada 31.janvārim, par 2026.gadu līdz 2027.gada 31.janvārim, par 2027.gadu līdz 2028.gada 31.janvārim. |
| 18. | Sniegt informāciju un atbalstu augstskolu un koledžu, kā arī studiju virzienu un studiju programmu kvalitātes nodrošināšanas jomā, tajā skaitā organizēt informatīvo pasākumu augstskolām un koledžām par jautājumiem saistībā ar kvalitātes novērtēšanu un nodrošināšanu. | Sniegta informācija un atbalsts augstskolu un koledžu, kā arī studiju virzienu un studiju programmu kvalitātes nodrošināšanas jomā.  Uzdevuma izpildes termiņš ir 2027. gada 31. decembris.  Organizēts viens informatīvs pasākums gadā augstskolām un koledžām (uzdevuma izpildes termiņš ir 2027. gada 31. decembris). |
| 19. | Veikt Izglītības iestāžu reģistrā līdz 2021. gada 15. augustam reģistrēto augstskolu atbilstības dibinātāja noteiktajam augstskolas tipam izvērtēšanu. Ja konstatēts, ka augstskola neatbilst dibinātāja noteiktajam tipam, sniegts priekšlikums dibinātājam noteikt citu augstskolas tipu. | Līdz 2027.gada 31.decembrim ir nodrošināta visu iesniegto pieteikumu par augstskolas atbilstību dibinātāja noteiktajam augstskolas tipam izvērtēšana un lēmumu pieņemšana. |
| 20. | Organizēt Augstākās izglītības kvalitātes nodrošināšanas padomes, Studiju kvalitātes komisijas un Apelācijas komisijas sēdes. | Organizētas Augstākās izglītības kvalitātes nodrošināšanas padomes, Studiju kvalitātes komisijas un Apelācijas komisijas sēdes.  Uzdevuma izpildes termiņš ir 2027.  gada 31. decembris. |
| 21. | Īstenot integrāciju Eiropas augstākās izglītības telpas kvalitātes nodrošināšanas tīklā, dibinot partnerību, piedaloties aktivitātēs un organizētajos pasākumos, organizējot darbinieku kapacitātes celšanu. | Īstenotas augstākās izglītības kvalitātes ārvalstu ekspertu un institūciju vizītes Latvijā, dibinot partnerību, piedaloties aktivitātēs un organizētajos pasākumos, kā arī darbinieku kompetences paaugstināšanai.  Uzdevuma izpildes termiņš ir 2027.  gada 31. decembris. |
| 22. | Sniegt informāciju par studiju virzieniem, kuriem ir palikuši seši mēneši līdz spēkā esošās akreditācijas termiņa beigām, norādot informāciju par augstskolām un koledžām, kuras īsteno minētos akreditētos studiju virzienus, kā arī par to, vai augstskola un koledža ir uzsākusi akreditācijas procesu, iesniedzot dokumentus Centram | Atbilstoši Līguma 5.2. apakšpunktam (Līguma 5.1.apakšpunktā noteiktajos termiņos) Ministrijā iesniegta informācija par studiju virzieniem, kuriem ir palikuši seši mēneši līdz spēkā esošās akreditācijas termiņa beigām, norādot informāciju par augstskolām un koledžām, kuras īsteno minētos akreditētos studiju virzienus, kā arī par to, vai augstskola un koledža ir uzsākusi akreditācijas procesu, iesniedzot dokumentus Centram. |
|  |  |  |
| **Nacionālā *Europass* centra darbība** | | |
| 23. | Nacionālā *Europass* centra darbības nodrošināšana Līgumā noteiktajā periodā: |  |
| 23.1. | Stratēģiski sadarboties ar valsts iestādēm, citiem ES instrumentiem, pakalpojumiem un tīkliem (piem., NKP-EKI, *Euroguidance*, *EURES*, ENIC/NARIC), tostarp veicināt informācijas apmaiņu un savstarpējo mācīšanos tīklu starpā. | Nodrošināta dalība vismaz 10 Latvijas institūciju (valsts iestāžu, izglītības iestāžu) rīkotajos pasākumos.  Nodrošināta dalība un Latvijas interešu pārstāvēšana Ziemeļvalstu, Baltijas un Rietumeiropas valstu nacionālo *Europass* centru klasteru sanāksmēs, Komunikācijas un reklāmas darba grupas sanāksmēs un citos pasākumos.  Organizēts 1 seminārs (apmēram 30 dalībnieki). |
| 23.2. | Veicināt un sniegt atbalstu *Europass* izmantošanā privātpersonām un organizācijām, piemēram, darba devējiem, izglītības, apmācības un karjeras atbalsta sniedzējiem vai kompetentajām iestādēm. | Nodrošināta informācijas un konsultāciju sniegšana interesentiem (elektroniski, pa tālruni vai, iespēju robežās, klātienē).  Nodrošināta nacionālās interneta vietnes [www.europass.lv](http://www.europass.lv) uzturēšana un informācijas aktualizēšana. Vietnē izveidota sadaļa “Viegli lasīt”.  Nodrošināta informācijas aktualizēšana par *Europass* Latvija sociālajos medijos (*Facebook*, *X, Instagram*).  Izstrādāti materiāli un organizētas apmācības skolotājiem, karjeras atbalsta sniedzējiem un citiem speciālistiem, lai izveidotu *Europass* vēstnešu tīklu valstī.  Nodrošināta dalība iestāžu organizētajos pasākumos, sniedzot informāciju par *Europass* dokumentiem un aktualitātēm. |
| 23.3. | Izplatīt informāciju par instrumentiem, politikas attīstību, notikumiem, jauno praksi un tendencēm saistībā ar mobilitāti, prasmēm un kvalifikācijām. | Nodrošināta *Europass* CV un Motivācijas vēstules, kā arī citu rīku un dokumentu pieejamība tiešsaistē Latvijas iedzīvotājiem.  Nodrošināta informācijas par *Europass* Diploma pielikumu pieejamību visām augstākās izglītības iestādēm, kuras izsniedz valsts atzītus augstāko izglītību apliecinošus dokumentus.  Organizēta 1 konference (apmēram 50 dalībnieki). |
| 23.4. | Sniegt ieguldījumu dalībvalstu uzdevumu izpildē saskaņā ar Eiropas Parlamenta un Padomes 2018. gada 18. aprīļa lēmuma (ES) 2018/646 par kopēju sistēmu labāku pakalpojumu sniegšanai attiecībā uz prasmēm un kvalifikācijām (*Europass*) un ar ko atceļ Lēmumu Nr. 2241/2004/EK 7. pantu, t.i.:   * koordinēt ar *Europass* tīmekļa rīku ieviešanu saistītās aktivitātes; * veicināt *Europass* izmantošanu un stiprināt informētību par to un tā atpazīstamību; * veicināt un sniegt informāciju par pakalpojumiem, kas piedāvā konsultācijas par starpvalstu mācību mobilitāti un karjeras pārvaldību, tostarp, ja nepieciešams, individuālus karjeras attīstības atbalsta pakalpojumus; * sniegt informāciju par mācību iespējām, kvalifikācijām un atzīšanas praksi darīt pieejamu *Europass* tiešsaistes platformā, tostarp izmantojot saites uz attiecīgajām valstu tīmekļvietnēm; * iesaistīt ieinteresētās personas no visām attiecīgajām nozarēm un veicināt sadarbību starp valsts un privātajām ieinteresētajām personām atbilstoši viņu profesionālajai atbildībai. | Pēc Eiropas Komisijas (turpmāk – EK) pieprasījuma nodrošināts atbalsts un informācija EK veidotajam *Europass* portālam.  Nodrošināta informācijas aktualizēšana *Europass* Latvija mājaslapā [www.europass.lv](http://www.europass.lv), sociālajos mediju kontos (*Facebook*, *X, Instagram*), kā arī konsultējot ieinteresētās personas par *Europass* tīmekļa rīkiem un to izmantošanu.  Nodrošināta informācijas par kvalifikācijām pieejamība *Europass* tiešsaistes platformā.  Latviski tulkota publikācija par prasmju vai kvalifikāciju tēmu. |
| **Eiropas kvalifikāciju ietvarstruktūras (turpmāk – EKI) nacionālā kontaktpunkta darbība** | | |
| 24. | EKI nacionālā kontaktpunkta funkciju nodrošināšana Līgumā noteiktajā periodā: |  |
| 24.1. | Pārskatīt un atjaunot, kur nepieciešams, Latvijas kvalifikāciju ietvarstruktūras (turpmāk – LKI) līmeņu vai nacionālo kvalifikāciju sistēmas pielīdzināšanu EKI līmeņiem. | Veikts 1 pētījums par aktuālu tematu EKI un LKI kontekstā (1 pētījuma ziņojums).  Sarīkots vismaz 1 seminārs iesaistītajām pusēm par neformālās un ikdienas mācīšanās atzīšanu vai kādu citu aktuālu tematu (apmēram 30 dalībnieki).  Organizēta 1 konference (apmēram 50 dalībnieki). |
| 24.2. | Veicināt EKI līmeņu norādīšanu kvalifikācijas dokumentos (piemēram, sertifikātos, diplomos, sertifikātu pielikumos, diplomu pielikumos) un kvalifikāciju datubāzēs/reģistros. | Sniegts informatīvs atbalsts izglītības iestādēm par atsaucēm uz EKI/LKI izglītības dokumentos.  Turpināta diskusija ar iesaistītajām pusēm par atsaucēm uz EKI/LKI vispārējās izglītības dokumentos. Regulāri atjaunota informācija par kvalifikācijām un to EKI/LKI līmeņiem Latvijas kvalifikāciju datubāzē (turpmāk – LKD) latviešu un angļu valodās, kas pieejama šādos domēnos:  [www.latvijaskvalifikacijas.lv](http://www.latvijaskvalifikacijas.lv), [www.lqd.lv](http://www.lqd.lv).  Veikti LKD atjauninājumi, nodrošināta papildu uzlabojumu veikšana. |
| 24.3. | Nodrošināt informācijas par kvalifikācijām un to mācīšanās rezultātiem pieejamību un caurskatāmību un šīs informācijas publicēšanu, savienojot nacionālo datubāzi ar *Europass* tiešsaistes platformu (caur Kvalifikāciju datu kopu reģistru – *Qualifications Dataset Register, QDR*). | Nodrošināta LKD savietojamība ar *Europass* tiešsaistes platformu.  Nodrošināta informācijas par Latvijas kvalifikācijām regulāra aktualizēšana, t.sk. veikti profesiju standartu daļu tulkojumi no latviešu uz angļu valodu. |
| 24.4. | Veicināt EKI izmantošanu sociālo partneru, valsts nodarbinātības dienestu, izglītības nodrošinātāju, kvalitātes nodrošināšanas iestāžu, kvalifikāciju atzīšanas iestāžu un citu valsts un privāto ieinteresēto personu vidū, lai atbalstītu kvalifikāciju salīdzināšanu un mācīšanās rezultātu pārredzamību. | Nodrošināta dalība citu ES tīklu, sociālo partneru, izglītības un valsts iestāžu organizētajos pasākumos, tostarp, lai veicinātu EKI lietošanu sociālo partneru, valsts nodarbinātības dienestu, izglītības nodrošinātāju, kvalitātes nodrošināšanas iestāžu, kvalifikāciju atzīšanas iestāžu un citu valsts un privāto ieinteresēto personu vidū, lai atbalstītu kvalifikāciju salīdzināšanu un mācīšanās rezultātu pārredzamību. |
| 24.5. | Izstrādāt darbības, lai tuvinātu EKI izglītības guvējiem, darbiniekiem un darba devējiem. | Nodrošināta mājaslapas [www.nki-latvija.lv](http://www.nki-latvija.lv) un *X* konta <https://twitter.com/latvijasnkp> uzturēšana un regulāra informācijas aktualizēšana tajos.  Publicēts 1 raksts reģionālajos/nacionālajos mediju portālos. |
| 24.6. | Īstenot citus Padomes 2017. gada 22. maija ieteikumā par Eiropas kvalifikāciju ietvarstruktūru mūžizglītībai un ar ko atceļ Eiropas Parlamenta un Padomes 2008. gada 23. aprīļa Ieteikumu par Eiropas kvalifikāciju ietvarstruktūras izveidošanu mūžizglītībai (2017/C 189/03) minētos uzdevumus atbilstoši valsts prioritātēm un vajadzībām (piemēram, saistībā ar kvalitātes nodrošināšanu, ārpus formālās izglītības un apmācības kvalifikāciju iekļaušanu, neformālās un ikdienas izglītības vērtēšanas integrēšanu Nacionālajā kvalifikāciju ietvarstruktūrā). | Nodrošināta dalība citu ES tīklu organizētajos pasākumos un konferencēs Latvijā un ES dalībvalstīs.  Organizēta 1 Baltijas EKI nacionālo kontaktpunktu sanāksme (apmēram 10 dalībnieki). |